b'\n_START_ARTICLE_\nMariano Ospina P\xc3\xa9rez\n_START_PARAGRAPH_\nLuis Mariano Ospina P\xc3\xa9rez (1891-1976) oli kolumbialainen poliitikko, joka toimi maansa presidenttin\xc3\xa4 vuosina 1946\xe2\x80\x931950. H\xc3\xa4n oli maltillinen konservatiivi._NEWLINE_Ospina P\xc3\xa9rez opiskeli kaivosteollisuutta ensin Medell\xc3\xadniss\xc3\xa4 ja valmistui sitten Louisianan osavaltionyliopistosta. H\xc3\xa4n aloitti poliittisen uransa vuonna 1915 kotikaupunkinsa valtuustossa._NEWLINE_Ospina nousi presidentiksi vuonna 1946, kun aiemmin hallinnut liberaalipuolue oli pirstaloitunut. H\xc3\xa4n yritti liennytt\xc3\xa4\xc3\xa4 kasvavaa poliittista j\xc3\xa4nnityst\xc3\xa4 koalitiohallituksen avulla. Se ei onnistunut, ja maaseudulla puhkesi liberaalien ja konservatiivien v\xc3\xa4lille joitain v\xc3\xa4kivaltaisia yhteenottoja. Ospinan vastaehdokkaan, populisti-liberaalipoliitikko Jorge Gait\xc3\xa1nin murhasta syntyneess\xc3\xa4 El Bogotazoksi kutsutussa mellakassa kuoli arviolta 2\xc2\xa0000 ihmist\xc3\xa4._NEWLINE_Ospinan hallitus muutti El Bogotazon j\xc3\xa4lkeen politiikkaansa ankarammaksi ja kielsi ensin julkiset kokoontumiset maaliskuussa, erotti liberaalit kuvern\xc3\xb6\xc3\xb6rit ja sulki lopulta armeijan voimin kongressin marraskuussa 1949. Liberaalit eiv\xc3\xa4t asettaneet ehdokastaan seuraaviin vaaleihin, jolloin Ospinan vastustajana tunnettu \xc3\xa4\xc3\xa4rikonservatiivi Laureano G\xc3\xb3mez valittiin vuonna 1950 presidentiksi.'